**6.pielikums nolikumam**

(ID. Nr. PSKUS 2022/6)

**LĪGUMS Nr. \_\_\_\_\_\_\_\_\_**

**Par automātisko durvju remontu**

Rīgā, 2022.gada \_\_.\_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un \_\_.\_\_.\_\_\_ valdes lēmumu \_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_, (turpmāk - Pasūtītājs) no vienas puses, un

**\_\_ “\_\_\_\_\_\_\_\_\_\_”**,reģ.Nr. \_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_,tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_ pamata, turpmāk - **Izpildītājs**, no otras puses,

turpmāk abi kopā saukti – Puses, pamatojoties uz iepirkuma “Automātisko durvju remonts”, identifikācijas Nr. PSKUS 2022/6 (turpmāk – Iepirkums) rezultātiem noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs uzdod, bet Izpildītājs apņemas veikt automātisko durvju (turpmāk – Durvis) defektu un bojājumu novēršanas remontdarbus (turpmāk – Pakalpojums) Pasūtītājam Pilsoņu ielā 13, Rīgā (turpmāk – Objekts), saskaņā ar Līgumu un tā pielikumiem.
   2. Izpildītājs sniedz Pakalpojumus Pasūtītajam sākot no Līguma parakstīšanas dienas un turpina sniegt 24 (divdesmit četrus) mēnešus vai līdz brīdim, kad summa par Pakalpojumiem ir sasniegusi EUR 41 999,00 bez PVN.
2. **LĪGUMA CENA UN NORĒĶINU KĀRTĪBA**
   1. Līguma cena Līguma darbības laikā nevar pārsniegt EUR 41 999,00 (četrdesmit tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN).
   2. Cena par Pakalpojuma izmaksām ir norādīta Finanšu piedāvājumā (2.pielikums) un tā paliek nemainīga visā līguma darbības laikā. Remontdarbu izmaksas veidojas no Izpildītāja norādītās remontdarbu stundas izmaksām un rezerves daļu/materiālu izmaksām, ņemot vērā Tehniskajā specifikācijā noteikto.
   3. Samaksa tiek veikta par faktiski sniegto Pakalpojuma apjomu 30 (trīsdesmit) dienu laikā pēc Izpildītāja rēķina saņemšanas dienas. Izpildītājs, sagatavojot rēķinu, iekļauj tajā arī informāciju ar Līguma nosaukumu, datumu un numuru. Pamats rēķina izrakstīšanai ir abpusēji parakstīts Līguma 3.5.punktā minētais Pakalpojuma pieņemšanas – nodošanas akts.
   4. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   5. Ja Izpildītāja iesniegtajā rēķinā nav norādīts pakalpojuma nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
   6. Par samaksas dienu tiek uzskatīta diena, kurā Pasūtītājs veicis bankas pārskaitījumu par Pakalpojumu uz Izpildītāja rēķinā norādīto bankas kontu.
3. **DARBU PIEŅEMŠANAS - NODOŠANAS KĀRTĪBA**
   1. Izpildītājs Pakalpojumus veic saskaņā ar Tehniskajā specifikācijā noteikto.
   2. Izpildītājs veic Durvju remontdarbus tikai pēc remontdarbu tāmes abpusējas saskaņošanas, ņemot vērā Tehniskajā specifikācijā noteikto.
   3. Par defektu un bojājumu novēršanas remontdarbiem samaksa tiek veikta saskaņā ar Finanšu piedāvājuma vienas remontdarbu stundas izmaksām un saskaņoto remontdarbu tāmi un rezerves daļām.
   4. Pakalpojumu nepieciešamības gadījumos Pasūtītājs paziņo par to Izpildītājam pa tālruni: \_\_\_\_\_\_\_\_\_\_\_\_\_\_un Puses vienojas par Pakalpojuma sniegšanas laiku un termiņiem. Izpildītājs apņemas ierasties Objektā saskaņā ar Tehniskā piedāvājuma noteikumiem.
   5. Pēc sniegto Pakalpojumu pabeigšanas Izpildītājs iesniedz Pasūtītājam Pakalpojuma pieņemšanas – nodošanas aktu, kurā norādīti visi sniegtie Pakalpojumi. Pasūtītājs Pakalpojumu pieņemšanas – nodošanas aktu izskata un paraksta 5 (piecu) darba dienu laikā vai arī minētajā termiņā sniedz Izpildītājam pamatotas pretenzijas, ja sniegtie Pakalpojumi neatbilst Līguma un/vai Tehniskā piedāvājuma prasībām.
4. **GARANTIJAS NOSACĪJUMI**

4.1. Ja pēc Pakalpojuma pieņemšanas Pasūtītājs konstatē trūkumus vai defektus, kurus nebija iespējams konstatēt, pieņemot Pakalpojumus vispārējā kārtībā, vai rodas cita veida iebildumi par veikto Pakalpojumu kvalitāti, Pasūtītājam 5 (piecu) dienu laikā no Pakalpojuma pieņemšanas - nodošanas akta parakstīšanas brīža ir tiesības prasīt, lai Izpildītājs novērš konstatētos trūkumus un defektus.

4.2. Līguma 4.1.punktā noteiktajā kārtībā konstatētās un termiņā pieteiktās pretenzijas, ja tās ir radušās Izpildītāja vainas dēļ, Izpildītājs apņemas novērst ar saviem līdzekļiem savstarpēji saskaņotā termiņā.

4.3. Gadījumā, ja Izpildītājs pretenzijā minētos termiņos neveic atklāto trūkumu novēršanu, Pasūtītājs novērš tos par saviem līdzekļiem. Visus Pasūtītāja izdevumus, kas saistīti ar minēto trūkumu novēršanu, Izpildītājs atlīdzina Pasūtītājam, saskaņā ar Pasūtītāja iesniegto rēķinu 15 (piecpadsmit) dienu laikā pēc to saņemšanas.

4.4. Izpildītājs apņemas nodrošināt 6 (sešu) mēnešu laika garantiju paveiktajiem Darbiem un 24 (divdesmit četru) mēnešu garantiju rezerves daļām/materiāliem. Garantijas termiņš tiek skaitīts no pieņemšanas – nodošanas akta parakstīšanas datuma.

1. **PUŠU PIENĀKUMI UN TIESĪBAS**
   1. Izpildītāja pienākumi:
      1. veicamos Pakalpojumus izpildīt atbilstošā kvalitātē un norādītājā laikā saskaņā ar Līguma noteikumiem un Tehnisko piedāvājumu. Izpildītājs ir atbildīgs par paveiktā darba kvalitāti;
      2. nodot Pasūtītāja rīcībā visu nepieciešamo dokumentāciju, tehniskos materiālus un citu informāciju kā arī sniegt Pasūtītājam rekomendācijas attiecībā uz Sistēmas pareizas lietošanas noteikumiem;
      3. veikt Pakalpojumus ar savām iekārtām, materiāliem, aprīkojumu un darba spēku;
      4. atbildēt par visiem zaudējumiem, kas Pakalpojuma izpildes laikā tiek nodarīti Pasūtītājam un atlīdzināt Pasūtītājam savas vainas dēļ nodarītos zaudējumus pilnā apmērā.
   2. Izpildītāja tiesības:
      1. saņemt samaksu par pilnīgi un pienācīgā kvalitātē sniegtiem Pakalpojumiem;
      2. saņemt Pasūtītāja rīcībā esošo tehnisko dokumentāciju, kas nepieciešama Pakalpojumu sniegšanai.
   3. Pasūtītāja pienākumi:
      1. paziņot Izpildītājam par jebkuru Durvju bojājumu Līgumā noteiktajā kārtībā;
      2. nodrošināt Izpildītāja darbinieku piekļūšanu Durvīm ar Izpildītāju iepriekš saskaņotā laikā;
      3. nodrošināt Izpildītāju ar Pasūtītāja rīcībā esošo tehnisko dokumentāciju, kas nepieciešama Pakalpojumu sniegšanai;
      4. savlaicīgi apmaksāt Izpildītāja rēķinus par savlaicīgi un pienācīgā kvalitātē sniegtiem Pakalpojumiem;
   4. Pasūtītāja tiesības:
      1. ja Pasūtītājam ir radušās pamatotas pretenzijas par veiktajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā ir jānovērš pretenzijā minētie trūkumi.
2. **Pušu atbildība**
   1. Gadījumā, ka Pasūtītājs neveic Līgumā paredzētos maksājumus Līgumā norādītajos termiņos, viņš maksā Izpildītājam līgumsodu 0,1% apmērā no laikā neapmaksātās summas par katru nokavējuma dienu.
   2. Gadījumā, ja Izpildītājs neievēro Līguma 3.5. vai 4.2.punktos Pušu saskaņotos termiņus, Izpildītājs maksā Pasūtītājam līgumsodu 10 (desmit) EUR apmērā par katru termiņa nokavējuma dienu.
   3. Gadījumā, ja Izpildītājs nenovērš Durvju bojājumus avārijas stāvokļa rašanās gadījumā, Pasūtītājam ir tiesības pieaicināt citu izpildītāju avārijas stāvokļa novēršanai. Šādā gadījumā Izpildītājs sedz Pasūtītāja izdevumus par veiktajiem remontdarbiem.
   4. Ja saskaņā ar Līguma 8.3.punktu pirms termiņa tiek izbeigts Līgums, Pasūtītājam ir tiesības pieprasīt Izpildītājam maksāt līgumsodu 10% (desmit procenti) apmērā no Līguma cenas.
   5. Līgumsoda samaksa neatbrīvo Puses no Līguma saistību pilnīgas un pienācīgas izpildes pienākuma.
   6. Jebkura šajā Līgumā noteiktā līgumsoda apmērs nedrīkst pārsniegt 10% (desmit procentus) no Līguma 2.1. punktā norādītās summas.
3. **NEPĀRVARAMĀ VARA**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
4. **CITI NOTEIKUMI**
   1. Līgums stājas spēkā ar tā abpusējas parakstīšanas dienu un ir attiecināms uz laika periodu līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem:
      1. 24 (divdesmit četri) mēneši no Līguma spēkā stāšanās dienas;
      2. Līguma summa ir izlietota;
      3. Pusēm vienojoties ir tiesības pagarināt Līguma termiņu, ņemot vērā Publisko iepirkumu likumā noteikto maksimālo iepirkuma līguma termiņu.
   2. Izmaiņas Līgumā vai Līguma papildinājumi stājas spēkā un kļūst par neatņemamu un būtisku Līguma sastāvdaļu tikai tad, ja par to ir panākta Pušu rakstiska vienošanās.
   3. Pasūtītājs ir tiesīgs lauzt šo Līgumu vienpusēji, ja:
      1. Pakalpojumi tiek veikti nekvalitatīvi;
      2. Izpildītājs vairākkārt nav novērsis Pasūtītāja Durvīm atklātos bojājumus vai citas pretenzijas;
      3. Izpildītājs izmanto nekvalitatīvus materiālus.
      4. ja Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Par Līguma vienpusēju izbeigšanu saskaņā ar Līguma 8.3. punktu Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
   5. Ja remontdarbos izmantotie materiāli neatbilst vispārpieņemtām kvalitātes prasībām vai nav darba kārtībā, tiek uzskatīts, ka ir izmantoti nekvalitatīvi materiāli remonta darbu veikšanai.
   6. Līgumu var izbeigt, Pusēm rakstiski vienojoties 30 (trīsdesmit) dienas iepriekš.
   7. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā noteiktie Pušu rekvizīti, tālruņa, faksa numuri, adreses u.c., tad tā 3 (trīs) darba dienu laikā paziņo par to otrai Pusei. Ja Puses neizpilda šī punkta noteikumu, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
   8. Visus strīdus, kas izriet no šī Līguma Puses risina savstarpēju sarunu ceļā. Ja nav iespējams vienoties 15 (piecpadsmit) dienu laikā no strīda rašanās dienas, jebkura no Pusēm ir tiesīga griezties Latvijas Republikas tiesu iestādēs strīdus izšķiršanai.
   9. Kontrolēt šī Līguma izpildi un parakstīt nodošanas un pieņemšanas aktus un rēķinus:
      1. VSIA "Paula Stradiņa klīniskā universitātes slimnīca" \_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
      2. Izpildītājs pilnvaro: \_\_\_\_\_\_\_\_\_\_\_\_\_\_\_(vārds, uzvārds, tālrunis, e-pasts).
   10. Līgums sastādīts latviešu valodā 2 (divos) eksemplāros uz \_\_ (\_\_\_\_\_) lapām ar 2 (diviem) pielikumiem uz \_\_ (\_\_\_\_\_\_\_\_\_\_\_\_) lapām, no kuriem viens glabājas pie Izpildītāja, otrs - pie Pasūtītāja. Visiem Līguma eksemplāriem ir vienāds juridisks spēks.
5. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
|  |  |

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **VSIA „Paula Stradiņa klīniskā universitātes slimnīca”** | **\_\_\_\_\_\_\_\_\_\_\_\_\_\_\_** | | Reģ. Nr.: 40003457109  Juridiskā adrese: Pilsoņu iela 13,Rīga,LV-1002, Latvija  Banka: Swedbank AS  Kods: HABALV22  Konta Nr.: LV74HABA0551027673367 | Reģ. Nr.\_\_\_\_\_\_\_\_\_\_\_\_\_\_\_\_\_\_  Adrese:\_\_\_\_\_\_\_\_\_\_\_\_\_\_\_\_\_\_\_  Banka:\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_  Konta Nr.\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |